**ΟΡΟΙ ΣΥΜΒΑΣΗΣ ΜΕ ΑΛΛΟΔΑΠΟ ΠΑΝΕΠΙΣΤΗΜΙΟ**

**Το τελικό/οριστικό συμφωνητικό συνεργασίας** θα πρέπει **κατ’ ελάχιστον** να περιλαμβάνει τα ακόλουθα:

* Τα στοιχεία των συμβαλλομένων ιδρυμάτων και των νομίμων εκπρόσωπων τους.
* Τον σκοπό και συνοπτική περιγραφή του ΚΠΜΣ, που θα περιλαμβάνει τίτλο σπουδών που θα απονεμηθεί στους αποφοιτούντες (ή τίτλους σπουδών, σε περίπτωση διπλού μεταπτυχιακού), και εν ονόματι ποίων πανεπιστημίων θα εκδίδεται (με σαφή σήμανση και αναφορά επί του πτυχίου), χρήση λογοτύπων και επωνυμιών, τύπος τίτλου, δηλ.  joint/dual, αντικείμενο, διάρκεια και ECTS.
* Το χρονοδιάγραμμα εργασίας για την προετοιμασία του ΚΠΜΣ.
* Τη διοίκηση και οργάνωση προγράμματος, π.χ. συντονιστική επιτροπή, εκατέρωθεν υπεύθυνοι, ομάδες εργασίας κ.λπ.
* Τη διάρκεια συμφωνητικού, που θα αφορά τόσο το στάδιο της προετοιμασίας του ΚΠΜΣ όσο και το στάδιο της υλοποίησής του μετά την ολοκλήρωση της προετοιμασίας/εγκεκριμένου έργου, όρους παράτασης και ανανέωσης.
* Τις οικονομικές ευθύνες των δύο μερών κατά το στάδιο της προετοιμασίας, χρονοδιάγραμμα καταβολής των δαπανών οργάνωσης, σχεδιασμού και υλοποίησης του ΚΠΜΣ από το ελληνικό προς το αλλοδαπό πανεπιστήμιο.
* Την κυριότητα κάθε πνευματικής περιουσίας που θα χρησιμοποιηθεί ή θα δημιουργηθεί στο πλαίσιο του ΚΠΜΣ και τα δικαιώματα αξιοποίησης αυτής.
* Τρόπος επίλυσης διαφορών και εφαρμοστέο δίκαιο.
* Τον μηχανισμό τροποποιήσεων/ δικαίωμα καταγγελίας της συμβάσεως.
* Μνεία ότι η εκτέλεση του έργου θα είναι σε συμφωνία με τους όρους της Πρόσκλησης, τους όρους της Εγκριτικής Απόφασης και το κανονιστικό πλαίσιο που θα ισχύει κατά την υλοποίησή του.

Λαμβάνοντας υπόψη όλα τα παραπάνω, παρακαλούμε όπως συμπεριλάβετε τα Λογότυπα ΤΑΑ και ΕΛΛΑΔΑ 2.0 για λόγους δημοσιότητας.